شه‌فه‌ق نيوز/ نرخ نه‌فت له‌ به‌رزترين ئاسته‌يلى داوه‌زێ، يه‌يش دوياى ئه‌وه‌گ سعوديه‌و روسيا باس له‌وه‌ ئه‌كه‌ن ك ئه‌خوازن به‌رهه‌م نه‌فتى زياێ بكه‌ن له‌ وه‌ختيگ ك هويچ ئاماژه‌يليگ ده‌رناكه‌فێد له‌بان مه‌سه‌له‌ى په‌ره‌داين به‌رهه‌م ئه‌مريكى.‌
نرخ نه‌فت خام خوه‌رئاواى تكساس 1.66 سه‌نت داوه‌زێ ك ئه‌كاده‌ 2.5 له‌سه‌د و هه‌ر به‌رميليگى ره‌سيه‌ 66.22 دۆلار.
نه‌فت خام برنت جه‌هانييش 1.35  سه‌نت داوه‌زێ ك يه‌يش ئه‌كاده‌ 1.8 له‌سه‌د و هه‌ر به‌رميليگى ره‌سيه‌ 75.09  دۆلار.
